Whistler Olympic Park

Whistler Olympic Park (engelsk) / Parc olympique de Whistler (fransk) er et skianlegg ved byen Whistler i provinsen Britisk Columbia i Canada. Anlegget ligger i Madeley Creek i Callaghan Valley vest for Whistler, og var arena for langrenn, skiskyting, kombinert og skihopping under OL i Vancouver i 2010. Hver av delene for langrenn, skiskyting og skihopping har en tilskuerkapasitet på 10 000.

Skianlegget har 14 kilometer løyper for langrenn og skiskyting, to hoppbakker med K125 (HS140) og K95 (HS106) (samt en provisorisk liten bakke med K20), og 20-25 kilometer andre skiløyper. Hoppbakkene har snøkanoner, men ikke plastdekke til sommerbruk. Byggingen av hoppbakkene startet i april 2007, og de ble offisielt åpnet 15. desember 2007. Hele skianlegget ble offisielt åpnet 22. november 2008. Storbakken er Canadas største hoppbakke.

De første større konkurransene i hoppbakkene var renn for menn i FIS-cupen («C-verdenscup») 27. og 28. februar 2008 (begge i K95-bakken) og kontinentalcupen (B-verdenscup) 1. og 2. mars (begge i K125-bakken). Det ble arrangert renn i verdenscupen (prøve-OL) i den største bakken 24. og 25. januar 2009.

Bakkerekorden i K125-bakken er 149 meter, satt av Gregor Schlierenzauer (Østerrike) i verdenscupen 25. januar 2009. I det samme rennet hoppet Ville Larinto (Finland) like langt, men falt. Anerkjent bakkerekord i K95-bakken er 108 meter, satt av Simon Ammann (Sveits) under OL 13. februar 2010. Adam Małysz (Polen) hoppet 109,5 meter under trening 11. februar 2010.

 Viktige renn 
 Menn 
 Dato Vinner  Andre Tredje Type renn/bakke 24. januar 2009  Gregor Schlierenzauer  Wolfgang Loitzl  Matti Hautamäki Verdenscup, stor bakke 25. januar 2009  Gregor Schlierenzauer  Thomas Morgenstern  Ville Larinto Verdenscup, stor bakke 13. februar 2010  Simon Ammann  Adam Małysz  Gregor Schlierenzauer OL, normalbakke 20. februar 2010  Simon Ammann  Adam Małysz  Gregor Schlierenzauer OL, stor bakke 22. februar 2010  Østerrike
Wolfgang LoitzlAndreas KoflerThomas MorgensternGregor Schlierenzauer  Tyskland
Michael NeumayerAndreas WankMartin SchmittMichael Uhrmann  Norge
Anders BardalTom HildeJohan Remen EvensenAnders Jacobsen OL, lagkonkurranse, stor bakke

 Kvinner 
 Dato Vinner  Andre Tredje Type renn/bakke 17. desember 2008  Maja Vtič  Ulrike Gräßler  Anette Sagen Kontinentalcup, normalbakke 18. desember 2008  Anna Häfele  Anette Sagen  Ulrike Gräßler Kontinentalcup, normalbakke

 Kilder/eksterne lenker 
 Whistler Olympic Park – offisiell nettside
 Skisprungschanzen-Archiv: Whistler
 FIS: Resultater

 Eksterne lenker 


Kategori:Idrettsanlegg i Canada
Kategori:Sport i Whistler
Kategori:Hoppbakker i Canada
Kategori:Langrenn
Kategori:Skianlegg
Kategori:Skiskyting
Kategori:Hoppbakker brukt i OL
Kategori:Sportsanlegg under Vinter-OL 2010
Kategori:Byggverk fullført i 2007
Kategori:2007 i Canada